|  |
| --- |
|  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024. gada 14. oktobrī** | **Nr. GND/2024/** |
|  | **(protokols Nr.; .p.)** |

**Par pilnvarojumu pārstāvībai zemes** **kadastrālās uzmērīšanas procesā**

Ar Gulbenes novada pašvaldības domes 2016. gada 27. oktobra sēdes lēmumu “Par pilnvarojumu pilsētas un pagastu pārvalžu vadītājiem Gulbenes novada domes funkciju izpildei” (protokols Nr. 14; 30. §), Gulbenes pilsētas un pagasta pārvaldes vadītāji ir pilnvaroti pārstāvēt Gulbenes novada domi gan kā īpašnieku, gan kā pierobežnieku nekustamo īpašumu robežu apsekošanā, atjaunošanā un noteikšanā, parakstīt vai atteikties parakstīt zemes kadastrālās uzmērīšanas dokumentus, norādot iebildumu pamatojumu, parakstīt zemes robežu plānus, zemes vienības daļas robežu plānus, situācijas plānus, apgrūtinājumu plānus vai informācijas par apgrūtinājumiem, atmežojamās meža zemes izvietojuma plānus, kā arī saskaņot pasūtītāju iesniegtos elektrotīklu, telekomunikāciju līniju un meliorācijas sistēmu izbūves vai pārbūves projektus.

Atbilstoši Gulbenes novada pašvaldības domes 2024. gada 30. maija lēmumam Nr. GND/2024/282 “Par Gulbenes novada pagastu pārvalžu reorganizāciju, izveidojot pagastu apvienības pārvaldes” (protokols Nr. 11; 51. p), veiktās Gulbenes novada pašvaldības pagastu pārvalžu reorganizācijas rezultātā ar 2024. gada 1. oktobri tika izveidotas 4 (četras) pagastu apvienību pārvaldes: Druvienas, Lizuma, Rankas un Tirzas pagastu apvienības pārvalde, Beļavas un Lejasciema pagastu apvienības pārvalde, Daukstu, Galgauskas, Jaungulbenes un Līgo pagastu apvienības pārvalde, Litenes, Stāmerienas un Stradu pagastu apvienības pārvalde.

Ņemot vērā iepriekš minēto, nepieciešams atzīt par spēku zaudējušu ar Gulbenes novada pašvaldības domes 2016. gada 27. oktobra sēdes lēmumu “Par pilnvarojumu pilsētas un pagastu pārvalžu vadītājiem Gulbenes novada domes funkciju izpildei” (protokols Nr. 14; 30. §) pagastu pārvalžu vadītājiem doto pilnvarojumu pārstāvēt Gulbenes novada pašvaldību zemes kadastrālās uzmērīšanas darbos. Vienlaikus nepieciešams atzīt par spēku zaudējušu ar minēto Gulbenes novada pašvaldības domes lēmumu Gulbenes pilsētas un pagastu pārvalžu vadītājiem doto pilnvarojumu Gulbenes novada pašvaldības vārdā saskaņot pasūtītāju iesniegtos elektrotīklu, telekomunikāciju līniju un meliorācijas sistēmu izbūves vai pārbūves projektus, jo Gulbenes novada pašvaldības vārdā būvniecības ieceres dokumentāciju izskata un saskaņo elektroniski Būvniecības informācijas sistēmā Gulbenes novada Centrālās pārvaldes atbildīgās amatpersonas.

Ministru kabineta 2011. gada 27. decembra noteikumi Nr. 1019 “Zemes kadastrālās uzmērīšanas noteikumi” (turpmāk – Noteikumi) nosaka nekustamā īpašuma objekta – zemes vienības vai zemes vienības daļas – kadastrālās uzmērīšanas kārtību, kā arī saskaņošanas kārtību un apjomu, tostarp zemes īpašnieka un pierobežnieka tiesības un pienākumus zemes robežu apsekošanas, ierādīšanas un noteikšanas gadījumos, kā arī zemes robežu plāna, zemes vienības daļas robežu plāna, situācijas plāna, apgrūtinājumu plāna vai informācijas par apgrūtinājumiem, atmežojamās meža zemes izvietojuma plānu (turpmāk – plānu) sagatavošanas un saskaņošanas kārtību.

Saskaņā ar Noteikumu 4. punktu ierosinātājs ir Nekustamā īpašuma valsts kadastra likuma 24. pantā minētā persona, kas ierosina zemes kadastrālo uzmērīšanu. Atbilstoši Noteikumu 2.16. punktam pierobežnieks ir kadastra subjekts, kuram piederošās zemes vienības robežposms vai robežpunkts ir kopīgs (robežojas) ar kadastrāli uzmērāmo zemes vienību.

Noteikumu 16.2. apakšpunkts noteic, ka ierosinātāja vai pierobežnieka pilnvarotā persona iesniedz dokumenta oriģinālu vai tā atvasinājumu, vienlaikus uzrādot dokumenta oriģinālu: ja pilnvaras devējs ir juridiska persona vai institūcija, – rakstisku pilnvaru vai dokumentu, kas apliecina amatpersonas tiesības bez īpaša pilnvarojuma pārstāvēt attiecīgo juridisko personu vai institūciju, izņemot šo noteikumu 16.1 punktā minēto gadījumu.

Savukārt Noteikumu 16.1 punkts noteic, ka zemes īpašnieka – juridiskas personas vai institūcijas – pilnvarotā persona, ierosinot Kadastra informācijas sistēmā reģistrētu un zemesgrāmatā ierakstītu zemes vienību sadali vai apvienošanu viena nekustamā īpašuma sastāvā, iesniedz normatīvajos aktos noteiktā kārtībā apliecinātu pilnvaru.

Pašvaldību likuma 10. panta pirmās daļas 21. punkts nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Lai nodrošinātu Gulbenes novada pašvaldības gan kā nekustamā īpašuma īpašnieka vai tiesiskā valdītāja, gan kā pierobežnieka dalību nekustamā īpašuma objekta – zemes vienības vai zemes vienības daļas – noteikšanas procesā, zemes kadastrālās uzmērīšanas darbos un šo uzdevumu veiktu efektīvāk, nepieciešams dot pilnvarojumu jaunizveidoto pagastu apvienību pārvalžu vadītājiem.

Ņemot vērā minēto un pamatojoties uz Pašvaldību likuma 10. panta pirmās daļas 21. punktu, Ministru kabineta 2011. gada 27. decembra noteikumi Nr. 1019 “Zemes kadastrālās uzmērīšanas noteikumi” 16.2. apakšpunktu, 16.1 un 219. punktu, atklāti balsojot: ar balsīm “Par” ( ), “Pret” – , “Atturas” – , “Nepiedalās” – , Gulbenes novada pašvaldības dome NOLEMJ:

1. PILNVAROT Gulbenes novada Gulbenes pilsētas pārvaldes vadītāju, Beļavas un Lejasciema pagastu apvienības pārvaldes vadītāju, Daukstu, Galgauskas, Jaungulbenes un Līgo pagastu apvienības pārvaldes vadītāju, Druvienas, Lizuma, Rankas un Tirzas pagastu apvienības pārvaldes vadītāju un Litenes, Stāmerienas un Stradu pagastu apvienības pārvaldes vadītāju attiecīgās pārvaldes darbības administratīvajā teritorijā, ievērojot Latvijas Republikā spēkā esošos normatīvos aktus un Gulbenes novada pašvaldības domes lēmumus, pārstāvēt Gulbenes novada pašvaldības intereses zemes uzmērīšanas darbos un veikt pārstāvamā vārdā visas procesuālas darbības, tai skaitā gan kā nekustamā īpašuma īpašnieka, gan kā pierobežnieka pilnvarotajai personai piedalīties zemes robežu apsekošanā, atjaunošanā un noteikšanā, parakstīt vai atteikties parakstīt zemes kadastrālās uzmērīšanas dokumentus, norādot iebildumu pamatojumu, parakstīt zemes robežu plānus, zemes vienības daļas robežu plānus, situācijas plānus, apgrūtinājumu plānus vai informācijas par apgrūtinājumiem, atmežojamās meža zemes izvietojuma plānus.
2. Lēmuma 1. punktā minētais pilnvarojums tiek dots bez pārpilnvarojuma tiesībām.
3. Lēmuma izpildes kontroli veikt Gulbenes novada pašvaldības izpilddirektoram.
4. ATZĪT par spēku zaudējušu Gulbenes novada pašvaldības domes 2016. gada 27. oktobra sēdes lēmumu “Par pilnvarojumu pilsētas un pagastu pārvalžu vadītājiem Gulbenes novada domes funkciju izpildei” (protokols Nr. 14; 30. §).
5. Lēmums stājas spēkā tā pieņemšanas brīdī.

Gulbenes novada pašvaldības domes priekšsēdētāja vietniece G.Švika